שרה אהרונסון / הישראליות סדרה היסטורית נשית
"הִשְׁתַּדְּלִי תָּמִיד לִשְׂמֹחַ. כָּל זְמַן שֶׁהִנָּךְ יַלְדָּה חָפְשִׁיָּה וְהַהִזְדַּמְּנוּת נִתֶּנֶת לָךְ. " (מתוך מכתב של שרה לרבקה, זכרון יעקב, 20.3.1916) כתבה: דורית גני איירה: מורן יוגב מי זו האשה המסתתרת באפלולית הליל סמוך לחוף עתלית? למי היא מחכה? ומה היא נושאת עמה? מי זו הנערה האצילית שדוהרת על סוסה בשדות ובהרים? מי זו הילדה שהפכה לגיבורה בלתי נשכחת? היא נולדה במושבה זיכרון יעקב ואת ילדותה בילתה בחיק משפחתה האהובה. סיפור חייה המרתק מתחיל בנקודה הזו ועובר טלטלות רבות עת הפכה מילדה חרוצה לאשה אמיצה. מנהיגה נערצת. הַיִּשְׂרְאֵלִיּוֹת. סִדְרָה הִיסְטוֹרִית נָשִׁית סִדְרַת סְפָרִים מְאֻיָּרִים עַל נָשִׁים יִשְׂרְאֵלִיּוֹת שֶׁנִּחַנּוּ בְּאֹמֶץ וּבִנְחִישׁוּת וּפָעֲלוּ מִתּוֹךְ הַקְשָׁבָה לְקוֹלָן הַפְּנִימִי, גַּם אִם לֹא תָּמִיד הִתְאִים לְמֻסְכָּמוֹת הַסְּבִיבָה, כְּדֵי לְחוֹלֵל שִׁנּוּי וְלִתְרֹם מֵרוּחָן וּמִכִּשְׁרוֹנָן לְרַוְחַת בְּנֵי הָאָדָם בִּכְלָל וּבְנֵי עַמָּן בִּפְרָט. נָשִׁים שֶׁהִתְבַּלְּטוּ כְּבָר בְּיַלְדוּתָן, וּבְבַגְרוּתָן הִצְלִיחוּ, חֵרֶף קְשָׁיִים וּמַכְשֵׁלוֹת, לְהַטְבִּיעַ אֶת חוֹתָמָן עַל תּוֹלְדוֹת הַמְּדִינָה, הַתַּרְבּוּת וְהָאָמָּנוּת. שָׂרָה אַהֲרֹנְסוֹן, אָנָה טִיכוֹ, גּוֹלְדָה מֵאִיר, שָׂרָה לֵוִי תַּנַּאי, הֶנְרִייֶטָה סֹאלְד, רָחֵל הַמְּשׁוֹרֶרֶת ועוד.